text: Hurtigt bredbånd: Her får de millioner i tilskud
  13 december 2017 kl. 11.53
  Fire projekter i Hedensted, Billund og Vejle Kommuner får del i regeringens bredbåndspulje på godt 100 millioner kroner.
  Langsomt internet er snart en saga blot i en række landområder i de tre kommuner Hedensted, Vejle og Billund. Det står klart, efter fordelingen af midlerne i bredbåndspuljen 2017 blev offentliggjort onsdag morgen.
  Der er tale om høje tilskud i alle tre kommuner, men specielt i Hedensted Kommune er glæden stor. Der går omkring 10 procent af den samlede bredbåndspulje på godt 100 mio. kroner til hurtigt bredbånd i 241 husstande i Stouby Syd (6,2 mio. kr.) og i Hedensteds Randområder (fire mio. kr.).
  162 husstande i Bjerlev Hvejsel og omegn i Vejle Kommune modtager godt 1,7 mio. kroner, og endelig er der i Billund Kommune godt 3,5 mio. kroner på vej til 106 husstande i området mellem Billund, Grindsted og Filskov.
  Kommune/ProjektHus-standeSamlet tilskud i altGn.snit pr. adresseKommunalt tilskud
      
      
            Billund
            Bredbånd til området mellem Billund, Grindsted og Filskov1063.524.00033.245212.000
            Hedensted
            Bredbånd til Stouby Syd1266.188.70849.117126.000
            Projekt 29-17 - Hedensteds Randområder1153.994.76434.737115.000
            Vejle
            BHO Fibernet - Bjerlev Hvejsel og Omegn - Nr. 1-171621.728.00010.667243.000
  Det gennemsnitlige tilskud til de fire projekter ligger et godt stykke over landsgennemsnittet. I alt får 509 husstande tildelt knapt 15,5 millioner kroner til hurtigt bredbånd. Det svarer til 30.325 kroner per husstand.
  På landsplan er der tildelt støtte til 3.928 adresser i 25 kommuner, hvilket er 24.368 kroner per husstand.
  Du kan læse meget mere om fordelingen af midlerne i Energi-, Forsynings og Klimaministeriets faktaark og i selve resultatet.
  
  